Pakruojo dvaro tiltas
Pakruojo dvaro tiltas – tiltas per Kruoją ties Pakruoju, pastatytas 1821 metais. Aukštis – 4,8 m, viršaus plotis – 5 m, ilgis – 33 m. Priklauso Pakruojo dvarui. Pastatytas barono Vilhelmo fon Ropo (vok. Wilhelm von der Ropp) iniciatyva, tiltui statyti panaudotas dolomitas. Tai retas hidrotechninis statinys, sumūrytas iš dolomitų. Virš penkių tilto arkų įrengti turėklai su arkomis, kurios pritaikytos ir vandenį praleidžiančioms angoms, ir turėklams. Tilto formos sukurtos sekant romėnų tiltų ir akvedukų pavyzdžiais. 2001 m. tiltas restauruotas.